**Մարզպետի տեղակալ Լևոն Սարգսյանը պաշտոնական այցով գտնվում էր Ֆրանսիայում 15-17. 10.2013թ.**

Տավուշի մարզպետի տեղակալ Լևոն Սարգսյանը 2013 թվականի հոկտեմբերի 15-17-ը պաշտոնական այցով գտնվում էր Ֆրանսիայում: Տավուշի մարզի պատվիրակության կազմում մարզպետի տեղակալը մասնակցեց Վալանս քաղաքում կազմակերպված Հայ-ֆրանսիական ապակենտրոնացված համագործակցության երկրորդ համաժողովի աշխատանքներին, որտեղ հանդես եկավ նաև ելույթով՝ ներկայացնելով Տավուշի մարզի գյուղատնտեսության ոլորտի զարգացումները, Տավուշ- Օ-Դը-Սեն համագործակցության արդյունքները, հաջողված ծրագրերն ու նպատակները:

**Մարզպետի տեղակալ Վահե Վարդապետյանը մասնակցեց մարզի հրամանատարաշտաբային ուսումնավարժանքներին 17.10.2013թ.**

Հոկտեմբերի 17-ին Տավուշի մարզպետի տեղակալ Վահե Վարդապետյանը մասնակցեց <<Բնակչության պաշտպանության միջոցառումների կազմակերպումը ուժեղ երկրաշարժի դեպքում>> հրամանատարական շտաբային ուսումնավարժությանը /ՀՇՈՒ/: ՈՒսումնավարժությունն անցկացվեց 3 փուլով: 1-ին և 2-րդ փուլերը անցկացվեցին գրասենյակային տարբերակով՝ Տավուշի մարզպետարանում, որտեղ համապատասխանաբար քննարկվեցին «ՈՒժեղ երկրաշարժի դեպքում մարզի ղեկավար կազմի ազդարարում և հավաք, իրավիճակի գնահատում» և «Որոնողափրկարարական և անհետաձգելի վթարավերականգնողական աշխատանքների ու բնակչության պաշտպանությանն ուղղված միջոցառումների կազմակերպում» հարցերը: 3-րդ փուլն անցկացվեց գործնական տարբերակով՝ Իջևանի թիվ 1 դպրոցում: Մասնակիցների գնահատմամբ ուսումնավարժությունն անցավ կազմակերպված և բարձր մակարդակով:

**Մարզպետի տեղակալ Վահե Վարդապետյանը աշխատանքային շրջայց ունեցավ ԱԻ նախարարի հետ 12.10.2013թ.**

Հոկտեմբերի 12-ին Տավուշի մարզպետի տեղակալ Վահե Վարդապետյանը արտակարգ իրավիճակների նախարար Արմեն Երիցյանի,  ԱԻՆ փրկարար ծառայության տնօրեն, փրկարար ծառայության գեներալ-մայոր Սերգեյ Ազարյանի և ԱԻՆ փրկարար ծառայության տնօրենի տեղակալ, փրկարար ծառայության գեներալ-մայոր Նիկոլայ Գրիգորյանի հետ եղավ ԱԻՆ Տավուշի մարզային փրկարարական վարչությունում, այնուհետև  այցելեցին Դիլիջանի, Իջևանի, Բերդի հրշեջ-փրկարարական ջոկատներ, ծանոթացան կատարված աշխատանքներին: Մարզպետի տեղակալի ուղեկցությամբ նախարարի գլխավորած աշխատանքային խումբը եղավ Բերդի տարածաշրջանի սահմանամերձ Արծվաբերդ համայնքում, որտեղ առաջիկայում հրշեջ կետ կբացվի:

**Մարզպետի տեղակալ Լևոն Սարգսյանը համաժողովում հանդես է եկել ելույթով 11.10.2013թ.**

Մարզպետի տեղակալ Լևոն Սարգսյանը հոկտեմբերի 11-ին Ստեփանավան քաղաքում մասնակցել է Եվրոպական անդրսահմանային համագործակցության հայ-վրացական համաժողովին, որտեղ հանդես է եկել ելույթով:

**Մարզպետի տեղակալ Լևոն Սարգսյանը մասնակցեց ընդլայնված քննարկմանը 10.10.2010թ.**

Մարզպետի տեղակալ Լևոն Սարգսյանը հոկտեմբերի 10-ին Երևանում, հայ-ամերիկյան համալսարանում, մասնակցեց Հայաստանի Հանրապետությունում համայնքների խոշորացմանը նվիրված ընդլայնված քննարկմանը:

**Մարզպետի տեղակալ Լևոն Սարգսյանը մասնակցեց համայնքների խոշորացման վերաբերյալ սեմինար-քննարկմանը 08.10.2013թ.**

Տավուշի մարզպետի տեղակալ Լևոն Սարգսյանը հոկտեմբերի 8-ին Երևանում մասնակցեց Գերմանական տեխնիկական համագործակցության ընկերության /GTZ/ կազմակերպած սեմինար-քննարկմանը, որը նվիրված էր Հայաստանի Հանրապետությունում համայնքների խոշորացմանը: